**Infók a szülőknek**

**Étkeztetés**

A gyerek óvodai étkeztetését a HPM Plusz Kft végzi. Kapnak tízórait, ebédet, uzsonnát. (Ezen kívül iskolatej is van az óvodában, aminek keretében tejet kapnak a gyerekek hétfőn, szerdán és pénteken. – ezt pályázat útján kapják).

Amennyiben ételallergiája van gyermekének, mindenképpen keresse fel az étkeztető dietetikusát és e-mailen juttassa el számára és az óvoda számára a szakorvosi diagnózisról szóló orvosi igazolást fénymásolva.

Amikor a gyermek először jön óvodába, az étkezést az óvoda felrendeli számára, a megbeszélt ütemben (ahogy a beszoktatás engedi). Ezt az óvodatitkár intézi, a szülőknek nincs teendőjük.

**Az étkezés lemondását viszont minden esetben a szülőnek kell kezdeményezni, mert ő tudja, hogy milyen időszakban nem jöhet a gyermek óvodába.**

A HPM Plus Kft munkatársát az alábbi számon érheti el (kérem, mindenki mentse el a telefonszámot a telefonjába, mert tapasztalat, hogy az lesz a legpraktikusabb ☺ **Schumy Anikó: 06 30 558 2916.**

**Javasoljuk, hogy az étkezés lemondását e-mailen intézzék, mert így egyszerűbb mindenkinek és látszik, hogy mikor küldték el a levelet. Az e-mail cím, melyen a szolgáltató elérhető:**

**hpmpluskft@gmail.com**

Ezen a számon vagy e-mail címen kell az étkezést lemondani legkésőbb **9:00 óráig**, amennyiben a gyerek nem jön óvodába, betegség esetén vagy egyéb más okból

**Az étkezést akkor is le kell mondani, ha a gyerek ingyen étkezik, ilyenkor az önkormányzat fizeti a költségeket, de központilag nem tudjuk lemondani, hiszen egyedül a szülő tudja, hogy mi történik a gyerekkel és meddig fog hiányozni.** Amennyiben hosszas hiányzás esetén a szülő nem mondja le az étkezést, és a gyerek egyébként ingyen veszi igénybe az étkezést, abban az esetben visszaterheljük a szülőre a feleslegesen kifizetett étkezés díjat. Kérjük, minden esetben jelezzék a hiányzást az óvoda számán vagy e-mailen az óvodatitkár felé is, hogy a csoportos óvónéni is értesüljön róla. Az óvoda felé történő jelzés nem helyettesíti a szolgáltató felé a jelzést.

**Óvodatitkár száma: 06 22 460 290, email: mvovoda@gmail.com**

Betegség esetén az első nap elhozható az étel az étkeztetőtől, amennyiben a szülő jelzi feléjük reggel 9:00-ig ezt a szándékát.

**Fizetés:**

**Az étkezés napi díja:**

|  |  |  |
| --- | --- | --- |
| **Étkezési típus** | **Gyermekétkeztetési térítési díj nettó összege (Ft/nap/fő)** | **Gyermekétkeztetési térítési díj bruttó (nettó + 27 % ÁFA) összege (Ft/nap/fő – egész számra kerekítve)** |
| Tízórai | 90 | 114 |
| Ebéd | 286 | 363 |
| Uzsonna | 90 | 114 |
| ***Összesen*** | **466** | **591** |

Lehetőség van ingyenes étkezést igényelni az óvodáskorú gyermek számára. Az ingyenes étkezés feltételei az a mellékelt nyomtatványon elolvashatók, kérjük, számoljanak utána, hogy az egy főre jutó jövedelem alapján jár–e az ingyenes étkezés. Az igénylés feltétele, hogy a kitöltött nyilatkozatot az óvónőnek, vagy óvodatitkárnak kell odaadni szeptember elején, amikor a gyermeket óvodába hozzák először. Ekkor nem kell fizetni a HPM Plus Kft-nek.

Amennyiben nem igényelnek ingyenes étkezést a szolgáltató ad év elején egy kódot, amit az óvónőktől kérhetnek el szeptember végén és azzal az alábbiakban megadott felülteken kell bejelentkezni. és regisztráció után bankkártyás online fizetésre van lehetőség. Lehet utalni is az összeget, az alábbi számlaszámra, ez esetben megjegyzésbe be kell írni a gyerek nevét és a csoportját. Aki személyesen kívánja kifizetni a díjat, minden hónapban megteheti két kijelölt napon, amit az étkeztető időben meghirdet, az óvodai bejáratok mellé minden esetben kifüggesztjük.

**Cím: 2462, Martonvásár, Fehérvári út 1. - Postakocsi Étterem**

**Az online fizetési felület:**

[**https://hpmplus.qb.hu**](https://hpmplus.qb.hu/)

Ezen az online felületen a lemondásokat is rögzíteni lehet, akinek ez könnyebb, használja ki.

**Számlaszám, amire utalni lehet az étkezés díját:**

**11705008-20503086**

**A HPM Plusz Kft Facebook-os oldala**

[**https://www.facebook.com/hpmplus/?fref=ts**](https://www.facebook.com/hpmplus/?fref=ts)

**Heti étlap:**

[**https://hpmplus.eatbu.com/?fbclid=IwAR0MkWFjePHqliX-NsdggqX4Q5LlHZ1zbvaqCVoueL\_vUZ22cJN1QGE11BU&lang=hu#menu**](https://hpmplus.eatbu.com/?fbclid=IwAR0MkWFjePHqliX-NsdggqX4Q5LlHZ1zbvaqCVoueL_vUZ22cJN1QGE11BU&lang=hu#menu)

**Ételallergia, gyógyszerbeadás**

Amennyiben orvosi igazolással rendelkezik arról, hogy a gyermeke ételallergiában szenved, az étkeztető felé és az óvónő felé mindenképpen jelezze. Az étkeztetőnek szüksége van az orvosi igazolás másolatára is, ill. ha tartós betegségben szenved a kisgyerek, amelyről minden évben új igazolást kérnek, akkor minden évben újra be kell nyújtani az étkeztetőnek az orvosi igazolást (pl. lisztérzékenység, tejallergia).

Ha valamilyen állandó gyógyszert szed a gyermekük, minden esetben jelezzék az óvónőknek. Az óvodában gyógyszert általánosságban nem adunk be, de ha olyan állandó gyógyszere van, amit napközben kell beadni, annak a beadását vállalják az óvónénik. A gyógyszert a szülőnek kell biztosítania.

**Nevelés nélküli munkanapok**

Évente 5 nevelés nélküli munkanap van az óvodában, törvényi előírás szerint. Ezeken a napokon a nevelés szünetel. Arról, hogy pontosan mikor lesznek megtartva, a szülői értekezleteken tájékoztatjuk a szülőket szóban, de gyakran használjuk a tájékoztatás eszközeként a faliújságot, a bejáratok mellett, kérjük, kísérjék figyelemmel a hirdetéseket.

**Logopédia**

Az óvodában a Martonvásári Szakszolgálat munkatársa minden évben logopédiai szűrést végez, amely a 2017-es nevelési évtől kiterjed a 3 éves korosztályra is. A logopédiai fejlesztést igénylő gyerekek hetente részt vesznek logopédiai fejlesztésen. Arról, hogy a fejlesztés kiket érint, az óvónők adnak felvilágosítást.

**Ovisoknak szóló újságok, magazinok**

Lehetőség van óvodánkban a Tappancs, Minimanó és Pöttöm újságok megvásárlásra, ill. egyéb kiadványok időszakos vásárlására. A faliújságon havonta jelezzük, hogy milyen akciós kiadványok szerezhetők be. Az újságokra a megrendelést a bejáratoknál elhelyezett, kitöltendő megrendelőlapon lehet jelezni, leadva, kitöltve az óvónőnek vagy az óvodatitkárnak (hosszú folyósón található az irodája) a megrendelés pénzbeli értékével együtt, egy borítékban. Tudnivalók a magazinokról: a Tappancs inkább nagy-középsős, a Minimanó kis-középsős, a Pöttöm a legkisebb korosztálynak szól.